<classify> PORTO ALEGRE, BRAZIL TIMU ya taifa ya Peru imefanikiwa kuingia hatua ya fainali ya michuano yaKombe la Copa America baada ya kuwachapa mabingwa watetezi Chile mabao 3-0. Peru walipewa nafasi ndogo kuweza kutinga hatua hiyo ya fainali baada yakupangiwa Chile kwenye mchezo wa nusu fainali, lakini wameishangaza dunia baadaya kuonesha kiwango cha hali ya juu na kufanikiwa kuingia fainali. Chile walipewa nafasi kubwa kutokana na uzoefu wa michuano hiyo huku wakiwamabingwa watetezi baada ya kutwaa taji hilo mara mbili mfululizo, lakini janahawakuwa na ujanja mbele ya wapinzani hao. Chile walitaka kuandika historia mpya ya kutwaa taji hilo mara tatumfululizo kama ambavyo ilifanywa na Argentina mwaka 1940, lakini wameshindwa nasasa wanakwenda kuwania nafasi ya tatu dhidi ya Argentina Jumamosi. Argentinailiondolewa kwenye hatua ya nusu fainali dhidi ya wenyeji Brazil kwa kichapocha mabao 2-0. Hii ni mara ya kwanza kwa Peru kufanikiwa kuingia hatua hiyo ya fainalibaada ya kufanya hivyo mwaka 1975, ambapo ni miaka 44 sasa. Hata hivyo, Peru wamefika hapo baada ya kufanikiwa kufuzu hatua ya makundikwa Best Loser lakini baada ya hapo wamekuwa wakileta ushindani wa hali yajuu. Wameingia hatua ya fainali baada ya kuwaondoa Uruguay kwa mikwaju ya penalti5-4 baada ya dakika 90 kumalizika kwa timu hizo bila kufungana. Kutokana na matokeo hayo ya jana, Peru wanakwenda kukutana na wenyeji wamichuano hiyo Brazil katika mchezo wa fainali ambao utapigwa Jumapili wiki hii kwenyeuwanja wa Maracana. Huo utakuwa mchezo wa kisasi baada ya Brazil kuwachapa wapinzani hao mabao5-0 kwenye mchezo wa hatua ya makundi, hivyo Peru wanajipanga kwa ajili ya kulipizakisasi, wakati huo Brazil wakiamini wanaweza kufanya kama walivyofanya kwenyemchezo huo wa hatua ya makundi.  <topic>: MICHEZO 